पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की रोकथाम के लिए कलेक्टर भीम सिंह ने 6 मई सुबह 6 तक चलने वाले लॉकडाउन को 16 मई रात 12 बजे तक आगे बढ़ा दिया है। इस बार कुछ सेवाओं में छूट दी गई है। सुबह 6 से दोपहर 3 बजे तक लोग सब्जी, दूध, अंडा और राशन की होम डिलीवरी की जा सकेगी। इस दौरान पहले जारी लॉकडाउन आदेश की तरह की जिले की सीमाएं सील रहेंगी।
किराना सामग्री/ ग्रॉसरी की होम डिलीवरी सुबह 6 से दोपहर 3 तक केवल स्ट्रीट वेंडर्स, ठेले/पिकअप/मिनी ट्रक/ अन्य उपयुक्त छोटे वाहन के माध्यम से की जा सकेगी। पहले इसकी अनुमति अनुमति दोपहर 2 बजे तक थी। दुकानें, मॉल और सुपर मार्केट पूरी तरह से बंद रहेंगे। एलपीजी गैस सिलेन्डर की एजेंसियां केवल टेलीफोनिक या ऑनलाइन ऑर्डर लेंगे तथा ग्राहकों को सिलेंडर की घर पहुंच सेवा उपलब्ध कराएंगे। फल, सब्जी, अंडा, पोल्ट्री, मटन, मछली, डेयरी एवं डेयरी उत्पाद सुबह 6 बजे से दोपहर 3 बजे तक केवल छोटे वाहन के माध्यम से होम डिलीवर होंगे। दूध डेयरी व दूध बांटने, न्यूज पेपर हॉकर द्वारा समाचार पत्रों के वितरण का समय पहले की तरह ही है।
लॉकडाउन में इस बार इन सर्विसेज को छूट
विवाह स्थल, स्कूल, जिम पूजा स्थल इस बार भी बंद
उक्त अवधि के प्रत्येक रविवार को अति आवश्यक सेवाएं (हॉस्पिटल/क्लिनिकल/मेडिकल सेवाओं) को छोड़कर समस्त प्रकार की गतिविधियां पूरी तरह से बंद रहेगी। कंटेनमेंट के समय में बाजार/होटल, रेस्टोरेंट/विवाह स्थल/मॉल/क्लब/स्वीमिंग पूल/सुपर मार्केट/धार्मिक स्थल/कोचिंग क्लासेस/ स्कूल एवं महाविद्यालय (विद्यार्थियों के लिए)/पान एवं सिगरेट दुकानें/ शराब की दुकानें/पर्यटन स्थल/ मोबाइल शॉप/नाई दुकानें/उद्यान/मंडी (लोडिंग/अनलोडिंग की अवधि को छोड़) जिम/सामुदायिक आयोजन सभी बंद रहेंगे।
कृषि संबंधी सामानों की दुकान-गोदाम को छूट
कृषि क्षेत्र, बीज, उर्वरक, कीटनाशक, कृषि मशीनरी और उनकी मरम्मत के लिए दुकानों/गोदामों के खोलने एवं उर्वरक ट्रकों की आवाजाही सुबह 6 बजे से दोपहर 3 बजे तक की अनुमति होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn